वहीं उपराष्ट्रपति ने कुरुक्षेत्र विश्वविद्यालय को देश की सबसे सुंदर यूनिवर्सिटी की संज्ञा देते हुए और इस मुकाम तक पहुंचाने के लिए राज्य सरकार और विश्वविद्यालय के कुलपति की प्रशंसा करते हुए कहा कि कुरुक्षेत्र की इस पुण्य भूमि का न केवल हरियाणा राज्य में अपितु सम्पूर्ण भारतवर्ष एवं करोड़ो भारतीयों के मानस में एक विशेष स्थान है। यह गीता स्थली हमारी पुरानी सभ्यता की सांस्कृतिक, आध्यात्मिक व भौतिक समृद्धि का परिचायक रही है। इस पावन धरा पर कुरुक्षेत्र विश्वविद्यालय हरियाणा का पहला ए प्लस श्रेणी का विश्वविद्यालय है। यह विश्वविद्यालय हरियाणा ही नहीं अपितु पूरे देश में एक आदर्र्श स्वायत्त संस्था के रूप में अपनी एक अलग पहचान बनाएगा।